Številka: 900-127/2013-2

Datum: 07. 10. 2013

**Z A P I S N I K**

**20. seje Sveta Četrtne skupnosti Moste**, ki je bila v sredo, dne 19. 06. 2013, ob 18.00 uri, v sejni sobi, na sedežu ČS Moste, Ob Ljubljanici 36 a, Ljubljana.

NAVZOČI ČLANI SVETA: dr. Branka BERCE BRATKO, Igor BOLE, Manica BORENOVIĆ,

Stanislava Marija FERENČAK MARIN, Mira KLJUČANIN, Jakob LOJK, Stanislav

MARKOJA, Jure MATOH, Breda PŠAG, Danica SIMŠIČ, Radmila ŠEŠIČ, Andrej

TORKAR, Jožica VIRANT, Mitja ZAPLATIL.

OPRAVIČENI ČLANI SVETA: Miha MOHORKO

OSTALI NAVZOČI: Peter Skušek OGDP MU MOL, Aleš Wabra-prebivalec Ul. Jana Husa, Barbara Šivec in Vera Sinčič, obe SLS MU MOL

OSTALI OPRAVIČENI: Matija Wabra

Navzoče je pozdravila ga. Ferenčak Marin, predsednica Sveta ČS Moste. Izrekla je čestitke vsem članicam in članom (Dr. Branki Berce Bratko, Miri Ključanin, Mihi Mohorko, Radmili Šešić, Mitji Zaplatil in Manici Borenovič), ki so imeli v času od devetnajste do dvajsete seje rojstni dan.

Ugotovila je, da je seja sklepčna (od 17 članov je navzočih 14 članov). Vsi prisotni so predlog dnevnega reda prejeli po pošti z vabilom. Ker razprave ni bilo, je predlagala dopolnitev dnevnega reda in sicer:

* Doda se 3. točka: Pregled operativnega plana za zimsko službo 2013/2014

Nekaj gradiva so člani Sveta prejeli na dom že z vabilom (seznam ulic, ki se plužijo in dopis s pozivom za pregled), grafični del je bil na vpogled na sami seji.

Razprave ni bilo. V potrditev je bil predlagan naslednji

**DNEVNI RED:**

1. **Pregled in obravnava projekta ureditve prometa v južnem delu Kodeljevega (Ul. Jana Husa, Kosovelova, Gortanova) in predlog dveh vrst dreves za zasaditev v Ul. Jana Husa**
2. **Seznanitev z odgovori in pojasnili pristojnih oddelkov in služb na prioritetne naloge ČS Moste 2011-2014**
3. **Pregled operativnega plana za zimsko službo 2013/2014**
4. **Pregled in potrditev zapisnikov prejšnjih sej**
5. **Predlogi, pobude, vprašanja članic in članov Sveta ČS**
6. **Spremembe in dopolnitve Občinskega prostorskega načrta MOL-izvedbeni del-pobuda ČS Moste**
7. **Pobude krajanov in drugih**
8. **Poročila o udeležbah predstavnikov ČS na sestankih in prireditvah**
9. **Informacije in ČS Moste v medijih**

Navzočih je bilo 14 članov, opredeljenih je bilo 14 članov, za predlagani dnevni red je glasovalo 14 članov.

**Predsednica je ugotovila, da je bil dnevni red 20. seje sprejet.**

Predsednica je najprej pozdravila vabljene goste na seji in sicer g. Petra Skuška, vodjo Odseka za promet OGDP MU MOL ter g. Aleša Wabra, predstavnika prebivalcev Ulice Jana Husa.

**AD 1 - Pregled in obravnava projekta ureditve prometa v južnem delu Kodeljevega (Ul. Jana Husa, Kosovelova, Gortanova) in predlog dveh vrst dreves za zasaditev v Ul. Jana Husa**

Peter Skušek je obširno predstavil projekt ureditve prometa in ulic v južnem delu Kodeljevega, južno od Povšetove in sicer: Kosovelovo, Gortanovo in Ul. Jana Husa. Povedal je, da je najprej predvidena ureditev prometa na Kosovelovi od Povšetove do Gortanove ter Gortanove od Kosovelove mimo DIF-a (nad višan prehod Kosovelova-Gortanova, pločnik ob DIF-u, krožišče na koncu Gortanove-za lažje obračanje dostavnih vozil) in bo izvedena še v 2013, saj se s tem ureja prometna zmešnjava ob fakulteti in športni dvorani. Ureditev Ul. Jana Husa od Povšetove do Turnskega nabrežja in Kosovelove od Gortanove do Turnskega nabrežja pa bosta vezani na investicijo VO-KE, upajo da bo celotna prenova izvedena v 2014. Na predlog občana ostane Ul. Jana Husa v širini, ki bi kdaj v prihodnosti omogočala tudi dvosmerni promet. Parkirno mesto za invalida bo izvedeno ob rekonstrukciji.

Na Ulici Jana Husa bodo zasajena drevesa, katere vrsto bodo izbrali prebivalci sami. V vseh teh ulicah je po prenovi predvidena postavitev parkomatov. Prisotni so si ogledali tudi grafični del projekta, g. Skušek pa je sproti odgovoril na vsa postavljena vprašanja.

Predsednica pove, da bo v skladu z dogovorom terenskega sestanka v mesecu februarju, projekt na ogled na sedežu ČS Moste, občani pa bodo z anketo lahko izbrali eno od dveh, s strani OGDP, ponujenih dreves. Na vprašanje članice Sveta, dr. Berce Bratko, kolika je bila vrednost posekanega lesa iz Ul. Jana Husa, g. Skušek ni vedel odgovora, po odgovor jo je napotil na Tiso, ki je podiranje izvedla.

Po razpravi, kdaj bo potekala anketa med prebivalci Ul. Jana Husa, kdo bo raznosil anketne lističe, kakšni parametri za izbor se bodo upoštevali in koliko časa bo na ogled projekt, se je predsednica zahvalila g. Skušku za obširno in natančno predstavitev in predlagala v potrditev naslednje sklepe:

**SKLEP 1/20:  
Projektno dokumentacijo PZI, ki se nanaša na ureditev parkiranja v Ulici Jana Husa in na Kosovelovi ter ureditev Gortanove ulice pri DIF-u, dajemo v seznanitev prebivalcem naštetih ulic. Dokumentacijo si bodo lahko ogledali od 01. 07. 2013, do 10. 09. 2013 in sicer v času uradnih ur, na sedežu ČS Moste, Ob Ljubljanici 36 a. V času ogleda bodo vsi zainteresirani lahko podali pisne pripombe v knjigo pripomb, vsa potrebna pojasnila v zvezi z razgrajeno dokumentacijo opravi in daje Oddelek za gospodarske dejavnosti in promet Mestne občine Ljubljana.**

Prisotnih je bilo14 članov sveta.

Opredeljenih je bilo 14 članov sveta.

Za predlagani sklep je glasovalo 14 članov sveta.

SKLEP 1/20 JE SPREJET.

**SKLEP 2/20**

**Strokovna služba ČS Moste pridobi, od OGDP, še pred izvajanjem ankete, natančnejše podatke o obeh predlaganih drevesnih vrstah: o emisijah, ki jih posamezna vrsta oddaja, o alergenosti, o strupenosti različnih delov rastlin in morebitnih drugih posebnostih.**

Prisotnih je bilo14 članov sveta.

Opredeljenih je bilo 14 članov sveta.

Za predlagani sklep je glasovalo 14 članov sveta.

SKLEP 2/20 JE SPREJET.

**SKLEP 3/20:**

**Za izbor vrste drevesa, za zasaditev v Ulici Jana Husa, se izvede med prebivalci ulice anketa, z možnostjo predlaganja še tretje vrste dreves. Z zmagovalnim izborom seznani Oddelek za gospodarske dejavnosti in promet, Mestne občine Ljubljana. Anketa bo potekala v času od 01. 07. 2013, do 10. 09. 2013. Anketne lističe pripravi strokovna služba ČS Moste, po nabiralnikih pa jih raznosita ga. Berce Bratko in g. Wabra.**

Prisotnih je bilo14 članov sveta.

Opredeljenih je bilo 14 članov sveta.

Za predlagani sklep je glasovalo 14 članov sveta.

SKLEP 3/20 JE SPREJET.

Po končani razpravi in sprejetju sklepov, je sejo zapustil g. Aleš Wabra, predsednica se mu je zahvalila za sodelovanje.

**AD 2 - Seznanitev z odgovori in pojasnili pristojnih oddelkov in služb na prioritetne naloge ČS Moste 2011-2014**

Gradivo, in sicer aktualne odgovore, so člani Sveta prejeli po elektronski pošti. Predsednica je člane Sveta pozvala k podajanju pripomb in predlogov v zvezi z obravnavanim gradivom, predstavnik OGDP Peter Skušek pa je podal odgovorena naslednja vprašanja:

* (zap. št. 20) **izgradnja pločnika Na peči** (župan je na razširjeni seji februarja javno zagotovil, da bo dokončan do 1.9.2013): problemi so s pridobivanjem zemljišča, predsednica ponudi pomoč Sveta ČS Moste, če jo bodo pri pridobivanju zemljišča potrebovali. Predlaga, da se razgovora z lastniki zemljišč udeležita g. Torkar in g. Zaplatil.
* **Interventna pot na zahodni strani OŠ Martina Krpana** (potrebno je postaviti količke, ki bodo preprečevali dostop vozilom iz sprehajalne poti ob Ljubljanici): ČS Moste naj z dopisom še enkrat zahteva postavitev količkov oziroma preprek, po potrebi predhoden ogled: Sinčič in Torkar.
* G. Skušek je povedal, da bo zvišan prehod za pešce pred ZD Moste izveden v kratkem, prav tako parkirni prostor za invalida na Vodmatski.
* Podal je obrazložitev glede brvi na Brodarjevem trgu. Pripravlja se projekt, ko bo narejen, ga bo dobila ČS Moste v pregled. Ga. Borenović je še poudarila, da je bila tam že poškodba z odprtim zlomom in da je potrebno s preureditvijo klančine pohiteti.
* Povedal je, da bodo hitrostne ovire na ulici Pot na Fužine izvedene še to poletje.
* (zap.št. 4) G. Torkar je vprašal glede preureditve makadamskih površin parkirišča na Osenjakovi. G. Skušek odgovori, da realizacije še ne bo, ker je tam problem določitve etažne lastnine. Ta površina je bila razglašena za etažno lastnino.
* (zap. št. 6) Ploščad Preglov trg 15 je še vedno zaparkirana, ker je bilo postavljenih premalo dodatnih količkov, ki naj bi preprečevali vozilom dostop na ploščad. Postaviti je potrebno še dodatne količke.
* (zap.št.11) Nujno je potrebno preprečiti nedovoljeno parkiranje med Cvetličarno Eli in trgovino Yolly, ker je dnevno ogrožena varnost pešce, ki čakajo pri semaforju za prečkanje Zaloške. G. Skušek pove, da se bo ta predel uredilo ob gradnji podzemne garaže pod Tržnico Moste. Takrat se bo uredila tudi ploščad in sanirala brv čez Ljubljanico.
* (zap.št.39) Vzpostavitev kolesarske steze od Povšetove do Zaloške je predvidena skupaj s sanacijo mostu. Takrat se bo izvedla tudi nova klančina z Miklavčeve na Kajuhovo.
* (zap.št. 45) Povezava dveh naselij (Novih Fužin in Štepanjskega naselja) z brvjo za pešce in kolesarje čez Ljubljanico,do mestnega avtobusnega prometa št. 5 in št. 9, je med projekti župana, ne ve se pa, kdaj bo izvedeno, ker sredstev ni.
* Ga. Ključanin predlaga, da se na parkirišču na Gašperšičevi, kjer so bila pred kratkim zarisana 3 parkirna mesta za invalide, ob interventni poti, le ta zarišejo v obliki ribje kosti, saj bo tako lahko parkiralo več vozil. G. Skušek predlaga preučitev predloga in ogled na terenu.
* Na opozorilo ga. Pšagove, da semaforji novega križišča pri Hoferju, niso usklajeni s semaforji na Zaloški, g. Skušek pove, da so bile študije glede primernosti semaforja ali krožišča opravljene in da bi semaforji morali delovati usklajeno. Bo pa preveril pri vzdrževalcih.
* G. Bole je ponovno vprašal, kdaj bo narejena razmejitev med funkcionalnimi površinami na Novih Fužinah. G. Skušek pove, da dela potekajo, da je postopek tak, da izvajalec naredi elaborat, ki ga potem MOL potrdi.

Po končani razpravi so člani Sveta sprejeli naslednji sklep:

**SKLEP 4/20**

**Svet Četrtne skupnosti Moste, Mestne občine Ljubljana, se je seznanil z odgovori in pojasnili v zvezi z realizacijo prioritetnih nalog ČS Moste za obdobje 2011-2014, ki so jih pripravili pristojni oddelki in službe MU, MOL in sprejel naslednje:**

* **Svet ČS Moste pooblašča strokovno službo ČS Moste da zahteva od pristojnega oddelka, da se do 1. 9. 2013 realizira izgradnja pločnika Na peči, kot je ustno obljubil na 3. Izredni seji, dne 13. 2. 2013, župan občine Ljubljana, Zoran Janković. V obravnavanih pojasnilih, pod zap.št. 20 piše, da je naročen projekt. Z zahtevo naj se seznani tudi župana.**
* **Svet ČS Moste pooblašča strokovno službo ČS Moste da, na podlagi terenskega ogleda, zahteva od pristojnega oddelka postavitev količkov na interventni poti ob zahodni strani OŠ Martina Krpana, ki bodo preprečevali dostop vozilom iz sprehajalne poti ob Ljubljanici.**
* **Svet ČS Moste pooblašča strokovno službo ČS Moste, da zahteva od Oddelka za urejanje prostora MU MOL odgovor, kdaj bo, za razmejitev funkcionalnih površin, na vrsti območje ČS Moste (k.o. Udmat-del, k.o. Moste-del, k.o.Slape-del).**

Prisotnih je bilo 14 članov sveta.

Opredeljenih je 14 članov sveta.

Za predlagani sklep je glasovalo 14 članov sveta.

SKLEP 4/20 JE SPREJET.

**AD 3 - Pregled operativnega plana za zimsko službo 2013/2014**

Gradivo so prejeli člani Sveta po elektronski pošti, slikovni del pa so si ogledali na seji. Na predlog izvajanja zimske službe v zimi 2013/2014 niso imeli pripomb, zato je predsednica predlagala sprejem naslednjega sklepa:

**SKLEP 5/20**

**Svet Četrtne skupnosti Moste, Mestne občine Ljubljana, se je seznanil z operativnim planom zimske službe za sezono 2013/2014 in nanj nima pripomb.**

Prisotnih je bilo 14 članov sveta.

Opredeljenih je 14 članov sveta.

Za predlagani sklep je glasovalo 14 članov sveta.

SKLEP 5/20 JE SPREJET

Predsednica se je ob odhodu zahvalila g. Skušku, predstavniku OGDP, za udeležbo, odgovore in pojasnila, člani Sveta so nadaljevali z delom.

**AD 4 - Pregled in potrditev zapisnikov prejšnjih sej**

Vse zapisnike so člani dobili skupaj z vabilom kot gradivo. Predsednica je predlagala, da se obravnava vse tri skupaj ter člane obvestila, da so bili sklepi vseh sej realizirani. Ker razprave ni bilo, je predsednica predlagala, da se v sklopu obravnave zapisnikov, sprejme naslednji sklep:

**SKLEP 6/20:  
Svet Četrtne skupnosti Moste Mestne občine Ljubljana je obravnaval in potrjuje zapisnike 19. redne seje ter 4. in 5. izredne seje sveta Sveta Četrtne skupnosti Moste.**

Prisotnih je bilo 14 članov sveta.

Opredeljenih je 14 članov sveta.

Za predlagani sklep je glasovalo 14 članov sveta.

SKLEP 6/20 JE SPREJET

**AD 5 - Predlogi, pobude, vprašanja članic in članov Sveta ČS**

* Član sveta ČSM, Jakob Lojk je predlagal, da se zaradi pomanjkanja parkirnih mest pred dvorano Kodeljevo v dopoldanskem času dvigne zapornica in s tem omogoči parkiranje tudi drugim obiskovalcem športne dvorane, DIF-a. Svet se je seznanil s prejetim odgovorom.
* Članica Sveta, Mira Ključanin je opozorila na slabo vzdrževanje Labirinta umetnosti. Sedaj je Labirint večji del leta nepokošen, nekaj dreves se suši, smeti se ne pobirajo redno, tablice pod drevesi odpadajo. Na mail, naveden na spletni strani Labirinta nihče ne odgovarja.

Predsednica je predlagala, da strokovna služba naslovi na Oddelek za kulturo dopis z vprašanjem kdo skrbi za vzdrževanje Labirinta umetnosti ter jih opozori, da je potrebno nemudoma urediti: košnjo, označbe, nadomestiti posušena drevesa, redno pobirati smeti, da bo Labirint v ponos mesta in Četrtne skupnosti, tako, kot je bilo tudi na začetku tudi zastavljeno.

* G. Markoja je predlagal, ostali člani Sveta so pa soglašali, da strokovna služba naslovi na Oddelek za ravnanje z nepremičninami dopis z vprašanjem, komu so oddali poslovni prostor na Zaloški 42 in za kakšen namen.
* Ga. Borenović je opozorila na problem, ker je sprehajalna pot na Štepanjski strani, od brvi Brodarjev trg do obračališča proge LPP št. 9, neosvetljena. Občani Novih Fužin sprehajalno pot uporabljajo tudi kot dostop do proge LPP št.9 v Štepanjskem naselju. Ponoči je vidljivost slaba, hoja po poti pa nevarna zaradi neravnin v asfaltu. Po razpravi je predsednica predlagala naslednji

**SKLEP 7/20:**

**Oddelku za gospodarske dejavnosti in promet se posreduje predlog, da se postavi javna razsvetljava tudi v nadaljevanju sprehajalne poti od obračališča avtobusa LPP št. 9, na območju Štepanjskega naselja, do brvi čez Ljubljanico - Brodarjev trg, naselje Nove Fužine.**

Prisotnih je bilo 14 članov sveta.

Opredeljenih je 14 članov sveta.

Za predlagani sklep je glasovalo 14 članov sveta.

SKLEP 7/20 JE SPREJET.

**AD 6 - Spremembe in dopolnitve Občinskega prostorskega načrta MOL-izvedbeni del-pobuda ČS Moste**

V gradivu so člani Sveta prejeli prošnjo z oddelka SLS, da Četrtne skupnosti vložijo predlog za spremembo Občinskega prostorskega načrta MOL-izvedbeni del in sicer za otroška igrišča, ki sedaj še niso opredeljena kot javna.

Predlaga sprejetje naslednjega sklepa:

**SKLEP 8/20:**

**Svet Četrtne skupnosti Moste, Mestne občine Ljubljana, podaja Mestni občini Ljubljana pobudo za spremembo in dopolnitev Občinskega prostorskega načrta MOL-izvedbeni del.**

**Pobuda se nanaša na vsa obstoječa otroška in športna igrišča na območju ČS Moste, vključno s predeli, kjer so postavljene zunanje fitnes naprave, da se jih opredeli v Občinskem prostorskem načrtu MOL-izvedbenem delu kot javne zelene površine za namen rabe otroških in športnih igrišč.**

Prisotnih je bilo 14 članov sveta.

Opredeljenih je 14 članov sveta.

Za predlagani sklep je glasovalo 14 članov sveta.

SKLEP 8/20 JE SPREJET

**AD 7 - Pobude krajanov in drugih:**

**- predlogi občanke za prometno ureditev v Mostah**

V gradivu so člani Sveta ČSM prejeli predlog občanke ………., glede ureditve prometa v ožjem središču Most. Po razpravi je bil predlagan in sprejet naslednji

**SKLEP 9/20:**

**Na Oddelek za gospodarske dejavnosti in promet se v proučitev posreduje predloge občanke za ureditev prometa na območju Most in Kodeljevega, s prošnjo za ureditev smiselnih in strokovno sprejemljivih predlogov.**

Prisotnih je bilo 14 članov sveta.

Opredeljenih je 14 članov sveta.

Za predlagani sklep je glasovalo 14 članov sveta.

SKLEP 9/20 JE SPREJET

**- predlog občanov za postavitev razmejitvene ograje na športnih igriščih na Rusjanovem trgu**

V gradivu so člani Sveta ČSM prejeli vlogo občanov Novih Fužin, ki so priložili tudi 33 podpisov, za postavitev vmesne-varovalne ograje med nogometnim in košarkarskim igriščem na Rusjanovem trgu. Člani Sveta so soglasno podprli predlog in sprejeli naslednji

**SKLEP 10/20:**

**Svet ČS Moste podpira predlog stanovalcev Rusjanovega trga za postavitev vmesne-varovalne ograje med košarkarskim in nogometnim igriščem na Rusjanovem trgu (pod hribčkom) ter pooblašča strokovno službo ČS Moste, da njihov predlog posreduje na oddelek za šport Mestne občine Ljubljana.**

Prisotnih je bilo 14 članov sveta.

Opredeljenih je 14 članov sveta.

Za predlagani sklep je glasovalo 14 članov sveta.

SKLEP 10/20 JE SPREJET

**- odgovor OGDP na pobude za prometno ureditev ob Brodarjevem trgu 7**

v gradivu so člani Sveta prejeli v informacijo odgovor OGDP, posredovano enemu od upravnikov večstanovanjskih stavb na Novih Fužinah.

Sklepanje ni bilo potrebno.

**AD 8 - Poročila o udeležbah in sodelovanjih članov Sveta ČS Moste**

* **Zabeležka delovnega sestanka na temo OŽIVITVE CENTRA MOST z dne 17. 4. 2013 - poroča Dr. Branka Berce Bratko,**
* **Zabeležka delovnega sestanka na temo OŽIVITVE CENTRA MOST z dne 15. 05. 2013 - poroča Dr. Branka Berce Bratko,**

Poročala je Branka Berce Bratko, ki se sestankov redno udeležuje. Sestanke vodi in sklicuje Vojko Vavpotič, direktor Javnega zavoda Mladi zmaji. Pove, da trenutno potekajo aktivnosti za organiziranje otroškega bolšjega sejma na Tržnici Moste, katere glavnino organizacije bo prevzelo Združenje Sezam, Ana desetnica pa skupaj z Zavodom EN-KNAP pripravlja zaključek sezone pred KD Španski borci, v soboto 6. julija, kamor je vabljena tudi ČS, da se predstavi s svojo stojnico. Predsednica je predlagala članom Sveta ČSM, da se tisti, ki bi bili pripravljeni sodelovati na predstavitveni stojnici, za podrobnosti dogovorijo s strokovno sodelavko Barbaro Šivec.

Sklepanje ni bilo potrebno.

* **Zabeležka delovnega sestanka župana MOL in predsednikov svetov četrtnih skupnosti z dne 16. 04. 2013**

V gradivu so člani Sveta prejeli zabeležko sestanka v seznanitev, našega predstavnika tam ni bilo, ker smo imeli ta dan čistilno akcijo (4. Izredno sejo).

Sklepanje ni potrebno.

* **Zabeležka in seznanitev predstavitve večjih projektov komunalne infrastrukture**

V gradivu so člani Sveta prejeli zabeležko sestanka v seznanitev, našega predstavnika tam ni bilo.

Sklepanje ni bilo potrebno.

**AD 9 – Informacije**

Informacije, ki so jih člani sveta prejeli v gradivu in sklepanje o njih ni bilo potrebno:

* odgovor glede odstranitve parkomatov-Pokopališka 1,
* odgovor glede odstranitve parkomatov-Partizanska ulica,
* danes je prispel podoben odgovor tudi za Ribniško ulico
* odgovor na predlog o ureditvi povezovalne pešpoti-Moste-Št.nas.;
* odgovor občanki na vprašanja o sežigalnici;
* informacija o namembnosti prostorov v pritličju stavbe Preglov trg 15;
* informacija o postavitvi tabel proti hranjenju živali z brvi
* informacija o deratizaciji podgan na Novih Fužinah;
* informacija o sanaciji poškodovanih cestišč;
* informacija o tem, zakaj morajo biti intervencijske poti proste;
* evidentiranje v Svete javnih zavodov (Dr. Jože Roth)
* informacije o preselitvi Papir servisa

Seja in nato druženje članov Sveta je bilo končano ob 22. uri.

Pripravila:

Vera Sinčič

Koordinatorka VI

Stanislava Marija FERENČAK MARIN

predsednica Sveta Četrtne skupnosti Moste

Mestne občine Ljubljana